
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 236 

28 Μαίου 2014 


ΑΠΟΦΑΣΕΙ Σ 

Αριθμ. 27243 

Επικύρωση έκθεσης καθορισμού των ορίων Αιγιαλού 
στην παραλιακή περιοχή «Γούρνα», Νήσου Λερού, Νο¬ 
μού Δωδεκανήσου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη : 

1. Τις διατάξεις του Ν. 3200/55 "περί διοικητικής απο- 
κεντρώσεως" όπως αυτές τροποποιήθηκαν και ισχύουν 
σήμερα με τα Ν.Δ. 532/70, Β.Δ. 704/70, Β.Δ. 192/72, Π.Δ. 
347/86, Ν 2026/92 και Π.Δ. 97/93. 

2. Τις διατάξεις των άρθρων 3 και 5 του ν. 2971/2001 
(Α'285) «Αιγιαλός, παραλία και άλλες διατάξεις», όπως το 
άρθρο 5 τροποποιήθηκε με το άρθρο 113 του ν. 3978/2011 
(ΑΊ37) 

3. Τις διατάξεις του Κ.Δ. 132/1929 "περί Κτηματολογικού 
Κανονισμού Δωδεκανήσου" που διατηρήθηκε σε ισχύ με 
το άρθρο 8 Ν. 510/1947. 

4. Τις διατάξεις του άρθρου 20 Ν. 719/77 "περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ." 

5. Τ ις διατάξεις του άρθρου 100 του Π.Δ. 284/88, όπως 
τροποποιήθηκε και ισχύει σήμερα. 

6. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών "περί του στη Δωδεκάνησο ορίου 
αιγιαλού". 

7. Τις διατάξεις του άρθρου 1 του Ν. 2503/97 - ΑΊ07 
με τις οποίες οι Περιφερειακές Υπηρεσίες Υπουργεί¬ 
ων Οικονομικών που συγκροτούσαν την Περιφερεια¬ 
κή Διοίκηση Νομού ή Νομαρχίας δεν υπήχθησαν στην 
Περιφέρεια, ούτε καταργήθηκαν αλλά αποτελούν από 
01-09-1997 Υπηρεσίες του Υπουργείου Οικονομικών. 

8. Τις διατάξεις της παρ. 21 του άρθρου 46 Ν. 3220/2004 
(Φ.Ε.Κ. 15 τ.Α'28-1-2004) «Μέτρα αναπτυξιακής και κοινω¬ 
νικής πολιτικής - αντί κει μενοποίηση του φορολογικού 
ελέγχου και άλλες διατάξεις». 

9. Την υπ’ αριθμ. 1063649/790/Α0006/03-08-2004 από¬ 
φαση του Υπουργού Οικονομίας και Οικονομικών «Κα¬ 
ταγραφή - Διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γενικούς Γραμ¬ 
ματείς Περιφερειών». 


10. Την υπ’ αριθμόν 562/2005 Γνωμοδότηση του Νομι¬ 
κού Συμβουλίου του Κράτους σχετικά με την διάταξη 
του άρθρου 5 παρ. 5 εδ. γ' του Ν.2971/2001. 

11. Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του Ν. 
3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (Α1 87) σύμφωνα με την οποία οι αρμοδιότη¬ 
τες των Περιφερειών του άρθ. 3 θα ασκούνται από τις 
Αποκεντρωμένες Διοικήσεις κατά περίπτωση. 

12. Το αριθμ. Π.Δ. 143/2010 (Φ.Ε.Κ. 236/τ.Α727-12-2010) 
«Οργανισμός της Αποκεντρωμένης Διοίκησης Αιγαίου». 

13. Το υπ’ αριθμ. πρωτ. Δ6Α1022671/ΕΞ/10-02-2011 έγ¬ 
γραφο της Γενικής Γραμματείας Φορολογικών και Τε- 
λωνιακών Θεμάτων του Υπουργείου Οικονομικών περί 
«Αρμοδιότητας Υπογραφής». 

14. Την υπ’ αριθμ. 10562/10.10.2011 (Ορθή επανάληψη) 
Απόφαση του Γ ενικού Γ ραμματέα της Αποκεντρωμένης 
Διοίκησης, με την οποία ορίστηκαν τα μέλη της επιτρο¬ 
πής για τον καθορισμό ορίων Αιγιαλού και Παραλίας 
στο Νομό Δωδεκανήσου. 

15. Την υπ’ αριθμ. 562/2005 Γνωμοδότηση του Νομικού 
Συμβουλίου του Κράτους σχετικά με τη διάταξη του 
άρθρου 5, παρ. 5, εδ. Γ'του Ν. 2971/2001. 

16. Την υπ’ αριθμ. 26158/3764/28.3.2014 απόφαση της 
Γενικής Γραμματέως της Αποκεντρωμένης Διοίκησης 
Αιγαίου (ΦΕΚ 828/Β/3.4.2014) περί παροχής εξουσιοδό¬ 
τησης υπογραφής πράξεων και εγγράφων «Με εντολή 
Γ ενικού Γ ραμματέα» στον Προϊστάμενο της Γ ενικής Δ/ 
νσης Εσωτερικής Λειτουργίας της Αποκεντρωμένης 
Διοίκησης Αιγαίου και στους Προϊσταμένους των ορ¬ 
γανικών μονάδων αυτής. 

17. Την από 25-09-2013 έκθεση της κατά το άρθρο 3 
του Ν. 2971/2001 αρμόδιας επιτροπής καθορισμού ορί¬ 
ων Αιγιαλού - Παραλίας και Παλαιού Αιγιαλού για τον 
καθορισμό των ορίων του Αιγιαλού της παραλίας και 
του Παλαιού Αιγιαλού στην παραλιακή περιοχή με την 
επωνυμία «Γούρνα», Δήμου Λέρου, Νήσου Λέρου, Νομού 
Δωδεκανήσου. 

18. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε αρχικά τον Νοέμβριο 
του 2008 και επικαιροποιήθηκε τον Σεπτέμβριο του 
2010, από τον Χαράλαμπο Βαξεβανέρη, Αγρονόμο & 
Τοπογράφο Μηχανικό, αποτελούμενο από μία πινακίδα, 
κλίμακας 1:500, το οποίο ελέγχθηκε από τον Χειράκη Ιω- 

άννη, Αγρονόμο & Τοπογράφο Μηχανικό υπάλληλο της 
Κτηματικής Υπηρεσίας Δωδεκάνησου στις 20-09-2013 
και θεωρήθηκε ως προς την ορθότητα της αποτύπωσης 
του, επίσης στις 20-09-2013, από τον Παυλούς Γεώργιο, 
Εφοριακό, Προϊστάμενο της Κτηματικής Υπηρεσίας Δω- 
δεκανήσου. Στο τοπογραφικό αυτό χαράχθηκε με ερυ¬ 
θρά συνεχόμενη πολυγωνική γραμμή η οριογραμμή του 

Αιγιαλού με στοιχεία κορυφών (1, 2. 54, 55) σύμφωνα 

με τις διατάξεις του άρθρου 3 του Κ.Δ, 132/1929. Σύμφω¬ 
να με τις ίδιες διατάξεις δεν καθορίστηκε οριογραμμή 
Παραλίας, αφού η πολυγωνική του Αιγιαλού τέμνει τα 
προς τη θάλασσα όρια των φερομένων ιδιοκτησιών. 
Επιπλέον χαράχθηκε και οριογραμμή Παλαιού Αιγιαλού 
με στοιχεία κορυφών (Τ', 2",..., 17", 18"). 

19. Το υπ’ αριθμ. πρωτ. Φ. 119/267180/Σ.633/19-02-2013 έγ¬ 
γραφο του Γ ενικού Επιτελείου Εθνικής Αμυνας (Γ.Ε.Ε.Θ.Α.), 
σύμφωνα με την παράγραφο 1, του άρθρου 113, του Ν. 
3978/2011, κατά το οποίο το Γ.Ε.Ε.Θ.Α., δεν έχει αντίρρηση 
από πλευράς αρμοδιοτήτων του, όπως αυτές απορρέουν 
από το άρθρο 17, του Ν. 2971/01, για την ολοκλήρωση 
της διοικητικής διαδικασίας χάραξης της οριογραμμής 
Αιγιαλού στην εν λόγω θέση. 

20. Το από με αριθμό πρωτ. 1168/17-03-2014 αποδει¬ 
κτικό ανάρτησης του Δήμου Λέρου με το οποίο τοιχο- 
κολλήθηκε η από 25-09-2013 έκθεση της επιτροπής και 
το τοπογραφικό διάγραμμα σε μία πινακίδα το οποίο 
συντάχθηκε για τον καθορισμό των ορίων του Αιγιαλού 
και του Παλαιού Αιγιαλού στη θέση «Γούρνα», Δήμου 
Λέρου, Νήσου Λέρου, Νομού Δωδεκανήσου. 

21. Το υπ’ αριθμ. 1087/15.04.2014 έγγραφο της Κτημα¬ 
τικής Υπηρεσίας Δωδεκανήσου, αποφασίζουμε: 

Επικυρώνουμε την από 25-09-2013 έκθεση της κατά 
το άρθρο 3, του Ν.2971/2001, αρμόδιας επιτροπής περί 
χάραξης των ορίων Αιγιαλού, με την οποία καθορίστη¬ 
καν τα όρια του Αιγιαλού και του Παλαιού Αιγιαλού 
στην περιοχή «Γούρνα», Δήμου Λέρου, Νήσου Λέρου, 
Νομού Δωδεκανήσου, επί τοπογραφικού - υψομετρικού 
και κτηματογραφικού διαγράμματος σε μία πινακίδα το 
οποίο θεωρήθηκε στις 20-09-2013 από την Κτηματική 
Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του Αιγιαλού με ερυθρά συνεχόμενη πο¬ 
λυγωνική γραμμή και στοιχεία κορυφών (1, 2, ..., 54, 55) 
με εξάρτηση των κορυφών αυτών, από συντεταγμένες 
του κρατικού τριγωνομετρικού δικτύου της χώρας όπως 
αυτές εμφανίζονται στον σχετικό πίνακα επί του τοπο- 
γραφικού - υψομετρικού και κτηματογραφικού διαγράμ¬ 
ματος, κλίμακας 1:500, σε μία πινακίδα που συντάχθηκε 
για τον σκοπό αυτό. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, σύμφωνα με τις διατάξεις του άρθρου 3 του 
Κ.Δ. 132/1929 που διατηρήθηκε σε ισχύ με το άρθρο 8 
του Ν.510/1947 και του άρθρου 26 του Ν.2971/2001. Επίσης 
καθορίστηκε Πολυγωνική Γραμμή Παλαιού Αιγιαλού με 
στοιχεία κορυφών (Τ', 2",..., 17", 18"). 

Σύμφωνα με τις ίδιες διατάξεις δεν καθορίστηκε ορι- 
ογραμμή Παραλίας. 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του Ν.2971/2001. 

Η παρούσα απόφαση μαζί με την έκθεση της επιτρο¬ 


πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Ερμούπολη, 5 Μαΐου 2014 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Αναπληρωτής Προϊστάμενος Διεύθυνσης 
ΑΡΙΣΤΟΤΕΛΗΣ ΜΑΡΚΑΝΤΩΝΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΤΗΣ ΠΑΡΑΛΙΑΣ ΚΑΙ 
ΠΑΛΑΙΟΥ ΑΙΓΙΑΛΟΥ 
ΚΑΤΑ ΤΟ ΑΡΘΡΟ 3 ΚΑΙ ΤΟ ΑΡΘΡΟ 9 
ΤΟΥ Ν. 2971 Φ.Ε.Κ. 285/Τ. Α71 9.12.20 01) 

Για τον καθορισμό των ορίων του Αιγιαλού, Παραλίας 
και του Παλαιού Αιγιαλού που γίνεται για πρώτη φορά 
στην παραλιακή περιοχή με την επωνυμία «Γούρνα», 
Δήμου Λέρου, Νήσου Λέρου, του Νομού Δωδεκανήσου. 

Στη Ρόδο στις 25-09-2013, ημέρα Τετάρτη, οι υπογε¬ 
γραμμένοι: 

1. Παυλούς Γεώργιος, Εφοριακός, Διευθυντής της Κτη¬ 
ματικής Υπηρεσίας Δωδεκανήσου, ως πρόεδρος. 

2. Χειράκης Ιωάννης, Αγρονόμος & Τοπογράφος Μη¬ 
χανικός της Κτηματικής Υπηρεσίας Δωδεκανήσου, ως 
μέλος. 

3. Κουρεπίνη Καλλιόπη, Αρχιτέκτων Μηχανικός, Προϊ- 
σταμένη Τμήματος Δόμησης της Διεύθυνσης Περιβάλλο¬ 
ντος Δόμησης & Τεχνικών Υπηρεσιών του Δήμου Λέρου, 
ως μέλος. 

4. Φαρμακίδης Νικόλαος, Πολιτικός Μηχανικός, Προ¬ 
ϊστάμενος Τμήματος Περιβάλλοντος & Χωρικού Σχε- 
διασμού Δωδεκανήσου της Αποκεντρωμένης Διοίκησης 
Αιγαίου, ως μέλος. 

Χρέη γραμματέα στην επιτροπή άσκησε ο εκ των 
μελών αυτής, Χειράκης Ιωάννης, Αγρόν. & Τοπογρά¬ 
φος Μηχανικός, υπάλληλος της Κτηματικής Υπηρεσίας 
Δωδεκανήσου. 

Οι ανωτέρω αποτελούν την επιτροπή καθορισμού των 
ορίων του αιγιαλού και της παραλίας η οποία συγκρο¬ 
τήθηκε με την με Δ.Κ. 3506/18-09-2013 πρόσκληση του 
Προϊσταμένου της Κτηματικής Υπηρεσίας Δωδεκανήσου, 
όπως αυτή καθορίστηκε με την με αρ. πρωτ. 10562/1 Ο¬ 
Ι 0-2011 (Ορθή επανάληψη) Απόφαση του Γενικού Γραμ¬ 
ματέα της Αποκεντρωμένης Διοίκησης Αιγαίου, με την 
οποία καθορίστηκαν τα μέλη της εν λόγω επιτροπής 
στην Νομαρχία Δωδεκανήσου δυνάμει του άρθρου 3 
του Ν. 2971 (Φ.Ε.Κ. 285/Τ.Α719-12-2001) και κατόπιν της 
αναστολής λειτουργίας της Δ.Ο.Υ. Λέρου. 

Λαμβάνοντας υπόψη: 

1. Την με αριθμό πρωτ. Δ. Κ. 1555/03-06-2009 (τηρείται 
στο αρχείο της Κ.Υ.Δ.) αίτηση των Βαρνά Νικόλαου, 
Βαρνά Εμμανουήλ και Βαρνά Μικέ, για τον καθορισμό 
των ορίων του Αιγιαλού, της Παραλίας και του Παλαιού 
Αιγιαλού στην παραλιακή περιοχή «Γούρνα», του Δήμου 
Λέρου, Νήσου Λέρου, Νομού Δωδεκανήσου, έμπροσθεν 
της εκεί ευρισκόμενης ιδιοκτησίας τους. 

2. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε, βάσει των διατάξεων 
του ίδιου ως άνω Νόμου και των τεχνικών προδιαγρα¬ 
φών του Π.Δ. 696/74, με αρχική ημερομηνία σύνταξης 
Νοέμβριος του 2008 και νέα ημερομηνία συμπληρω¬ 
ματικής αποτύπωσης Σεπτέμβριος του 2010, από τον 

Χαράλαμπο Βαξεβανέρη, Διπλωματούχο Αγρονόμο & 
Τοπογράφο Μηχανικό - Πολιτικό Μηχανικό αποτελού- 
μενο από μία πινακίδα, κλίμακας 1/500. Το τοπογραφικό 
αυτό ελέγχθηκε και θεωρήθηκε αρχικά στις 12-06-2009 
και στη συνέχεια εκ νέου στις 20-09-2013, ως προς την 
ορθότητα της αποτύπωσης του, κατόπιν διενεργηθείσας 
αυτοψίας στην περιοχή από τον Χειράκη Ιωάννη, Αγρο¬ 
νόμο & Τοπογράφο Μηχ/κό, της Κτηματικής Υπηρεσίας 
Δωδεκανήσου και θεωρήθηκε επίσης στις 20-09-2013, 
από τον Παύλους Γεώργιο, Εφοριακό, Προϊστάμενο της 
Κτηματικής Υπηρεσίας Δωδεκανήσου. 

3. Το από Ιούνιο του 2010 διάγραμμα φωτοερμηνείας/ 
εφαρμογής κλίμακας 1/1000, που συνοδεύει μελέτη φω¬ 
τοερμηνείας συνταχθείσα με σκοπό να προσδιοριστεί η 
εκτιμώμενη θέση της οριογραμμής του Μ.Χ.Κ., Αιγιαλού 
και του Παλαιού Αιγιαλού, εκπονηθείσα από την Υδρο- 
γραφική Υπηρεσία του Γενικού Επιτελείου Ναυτικού, 
τοπογραφικό που εστάλη στην Κ.Υ.Δ. (στο αρχείο της 
οποίας και τηρείται) με το υπ’ αριθμ. πρωτ. Φ.544.5/508/ 
10/Σ.6423/14-07-2010 έγγραφο του Γ.Ε.Ν. 

Σύμφωνα με τα πορίσματα της μελέτης αυτής, η έκτα¬ 
ση του προτεινόμενου από τον Γ.Ε.Ν. Παλαιού Αιγιαλού 
εμφανίζεται το μεν έτος 2009 ως αμμώδης έκταση με 
ίχνη παράκτιου αλιπέδου έλους, το δε έτος 1956 ως ελώ¬ 
δης έκταση ήτοι στοιχείων του άρθρου 6, του Ν.2971/01. 

4. Την μη ύπαρξη και λειτουργία Κτηματολογικού Γ ρα¬ 
φείου κατά τον Κτηματολογικό Κανονισμό Δωδεκανή¬ 
σου, ή Εθνικού Κτηματολογίου άρα και τη μη θεώρηση 
των διαγραμμάτων κατά το άρθρο 26, του Ν. 2971/01. 
Κρίνεται σημαντικό εδώ να σημειωθεί ότι το παρόν 
πρακτικό ή το τοπογραφικό διάγραμμα που το συνο¬ 
δεύει σε καμία περίπτωση δεν πιστοποιείται η θέση, 
το σχήμα και το μέγεθος των φερομένων ιδιοκτησιών, 
αλλά ούτε και τα στοιχείο των φερομένων ιδιοκτητών, 
τα οποία υποδείχθηκαν στον μελετητή που συνέταξε τα 
τοπογραφικό διαγράμματα, από τους ενδιαφερομένους 
-αιτούντες, δεδομένου μάλιστα ότι τα στοιχεία αυτά η 
παρούσα επιτροπή καθορισμού των ορίων του Αιγιαλού 
δεν νομιμοποιείται ούτε εξουσιοδοτείται να ελέγξει ή 
να ταυτοποιήσει. 

5. Το γεγονός ότι, δυτικώς της παρούσας οριογραμ- 
μής υπάρχει άλλη καθορισμένη στο παρελθόν η οποία 
δημοσιεύθηκε στο υπ’ αριθμ. Φ.Ε.Κ. 1042/τ.Δ'/27-11-2002 
ενώ στο ανατολικό τμήμα αυτής έχει επίσης καθορι¬ 
στεί οριογραμμή Αιγιαλού με το υπ’ αριθμ. Φ.Ε.Κ. 610/τ. 
Δ'/02-06-1993 και ως εκ τούτου η πρώτη και η τελευταία 
κορυφή της παρούσας χάραξης συνδέεται με τις ήδη 
εκατέρωθεν καθορισθείσες. 

6. Το υπ’ αριθμ. Φ.Ε.Κ. 900/Τ.Δ717-09-1987 με το οποίο 
καθορίστηκε κ όριο του οικισμού της «Γούρνας», Νήσου 
Λέρου στα πλαίσια της ΧΟΠ/ΕΠΑ 403/28-08-1987. 

7. Το υπ’ αριθμ. πρωτ. Φ. 119/26718Ο/Σ.633/19-02-2013 
έγγραφο τοι Γ ενικού Επιτελείου Εθνικής Άμυνας με το 
οποίο το Γ.Ε.Ε.Θ.Α. δεν έχε αντίρρηση για τη συνέχιση 
της διαδικασίας καθορισμού των ορίων του Αιγιαλού 
της Παραλίας ή του Παλαιού Αιγιαλού υπό τις εξής 
προϋποθέσεις: α. ότι οποιαδήποτε οικοδομική ή άλλη 
δραστηριότητα δεν θα επηρεάσει τα κάθετο εισδύοντα 
δρομολόγια, και β. θα τελεί υπό την έγκριση της στρα¬ 
τιωτικής υπηρεσίας και υπό την επίβλεψη του εκάστοτε 
Διοικητή Μονάδας. 


8. Τις διατάξεις του Ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον Ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

9. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηρός καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του Νόμου 
2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) . Η μορφολογία της ακτής που αποτελείται από 
άμμο με μικρά φυσικά πρανή κοντά στην ακτογραμμή 
όπως εξάλλου διαπιστώνεται και στα συνημμένα το- 
πογραφικά. 

(2) . Της ακτής συνέχονται εκτάσεις με έδαφος αμ¬ 
μώδες - χορτολιβαδικό και μικρή οικιστική ανάπτυξη. 

(3) . Το φυσικό όριο βλάστησης το οποίο απεικονίζεται 
κατά το δυνατόν επί των τοπογραφικών διαγραμμάτων 
ως πολυγωνική γραμμή ταυτιζόμενο με την πολυγωνική 
γραμμή ανάβασης του μεγίστου χειμερίου κύματος επί 
των φυσικών πρανών και αναγνωρίστηκε κατά το δυ¬ 
νατόν την χρονική περίοδο της αποτύπωσης από τον 
διενεργούντα αυτή. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικούς. 

Γ. Την εκτίμηση των μετεωρολογικών στοιχείων 
της περιοχής, ήτοι το γεγονός ότι στην περιοχή οι 
άνεμοι που επικρατούν στην περιοχή είναι κυρίως 
Ανατολικοί. Η συνήθης ένταση τους γενικά δεν εί¬ 
ναι μεγάλη αλλά κατά περίπτωση είναι δυνατόν να 
πλησιάσει τα 5-6 Β. 

Δ. Τη μορφολογία του πυθμένα, ο οποίος συνίσταται 
από άμμο με ποσειδώνια και κλίση που είναι ομαλή 
με μικρά βάθη, καθώς και το ότι σε περιοχές με μικρά 
βάθη και μικρές κλίσεις του βυθού, όπου η θραύση του 
κύματος και η εκτόνωση της ενέργειας του γίνεται σε 
μεγάλη απόσταση από την ακτογραμμή, η επίδραση 
του κύματος στην ακτή είναι μικρή ενώ σε περιπτώσεις 
ακτών με μεγάλες κλίσεις βυθού και μεγάλα βάθη κοντά 
στην ακτή όπου η θραύση των κυμάτων συντελείται κο¬ 
ντά στην ακτή ή ακόμη και πάνω σ’ αυτή ο κυματισμός 
καλύπτει κατά κανόνα μικρό εύρος ακτής προκειμένου 
να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό ανάπτυγμα πελάγους, καθώς και το ότι μεγάλο 
ανάπτυγμα θαλάσσιας έκτασης συμβάλλει στη δημιουρ¬ 
γία μεγαλύτερης έντασης κυματικού πεδίου σε σχέση 
με κλειστές θαλάσσιες περιοχές (όρμους ή κόλπους) 
που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

10. Την μη ύπαρξη τεχνικών έργων εντός της θαλάσ¬ 
σης (ράμπες ανέλκυσης - καθέλκυσης σκαφών, τοιχία, 
προβλήτες κ,λπ.). 

11. Η καθορισθείσα και χαραχθείσα επί του προανα- 

φερόμενου τοπογραφικού - υψομετρικού και κτημα- 
τογραφικού διαγράμματος οριογραμμή του αιγιαλού, 
αποτελεί το όριο του μεγίστου πλην συνήθους χειμέρι¬ 
ου κύματος προσαυξημένου κατά δώδεκα μέτρα (μόνο 
στις εκτός σχεδίου πόλεως και εκτός ορίων οικισμού 
περιοχές), σύμφωνα με τις διατάξεις του άρθρου 3 του 
Κ.Δ. 132/1929, που διατηρήθηκε σε ισχύ με το άρθρο 
8 του Ν.510/1947 σε συνδυασμό με τις διατάξεις του 
άρθρου 26 του Ν.2971/2001, χαράχθηκε δε με τέτοιο 
τρόπο ώστε να εξασφαλίζει το μέγιστο δυνατό εύρος 
του κοινοχρήστου χώρου και να μη λαμβάνει υπόψη της 
τα μη νόμιμα τεχνικά έργα. 

12. Οριογραμμή Παραλίας δεν χαράχθηκε αφού σύμ¬ 
φωνα με τις διατάξεις άρθρου 3 Κ.Δ. 132/1929 η οριο- 
γραμμή του Αιγιαλού τέμνει τα προς την θάλασσα όρια 
των φερομένων ιδιοκτησιών. 

13. Ο καθορισμός των ορίων του αιγιαλού και της 
παραλίας στη θέση αυτή γίνεται για πρώτη φορά και 


προς εξυπηρέτηση των σκοπών που τάσσονται από τις 
διατάξεις του Ν. 2971/01 «Αιγιαλός, παραλία και άλλες 
διατάξεις», αποφασίζουμε: 

και καθορίζουμε επί του ως ανωτέρω τοπογραφικού 
διαγράμματος: 

α) Την οριογραμμή του Αιγιαλού με ερυθρά συνεχή 

πολυγωνική γραμμή και στοιχεία κορυφών (1, 2, 3, 4. 

53, 54, 55). 

β) Την οριογραμμή του Παλαιού Αιγιαλού με μπλε 
συνεχή πολυγωνική γραμμή και στοιχεία κορυφών 
(Τ', 2", 3".17", 18"). 

Η Επιτροπή 

Ο Πρόεδρος 
Γ. ΠΑΥΛΟΥΣ 
Τα Μέλη 
I. ΧΕΙΡΑΚΗΣ 
Κ. ΚΟΥΡΕΠΙΝΗ 
Ν. ΦΑΡΜΑΚΙΔΗΣ 

